Document ID: /fineweb-2-swissfilter-quality_10-filterrobots/filtered/02821.jsonl.gz/127

Sat vjeronauka započeti i završiti molitvom.
Molitva na početku
U ime Oca i Sina i Duha Svetoga. Amen.
Oče naš Oče naš, koji jesi na nebesima, sveti se ime tvoje. Dođi kraljevstvo tvoje. Budi volja tvoja kako na nebu tako i na zemlji. Kruh naš svagdanji daj nam danas, i otpusti nam duge naše, kako i mi otpuštamo dužnicima našim, i ne uvedi nas u napast, nego izbavi nas od Zla. Amen.
Dragi Bože, molim te za mir i blagostanje meni, mojoj obitelji, prijateljima u mom razredu i školi i svoj djeci svijeta. Molim te za zdravlje, mir i razum svima nama. Pomozi nam paziti jedni na duge i pomagati slabijima. Daj nam ustrajnost da dobro učimo i dobijemo dobre ocjene. Daj da tako razveselimo svoje roditelje i dobro se pripremamo za život i rad kad odrastemo. Isus prijatelju djece i malenih budi uz nas, prati naše dječje korake i čuvaj nas od svih opasnosti. Amen.
Naziv lekcije: PRATIMO ISUSA NA KRIŽNOM PUTU
Draga djeco, u zadnjoj smo lekciji govorili da je Isus naš Put, Istina i Život. U ovoj lekciji upoznat ćemo Isusov put uz Kalvariju. Isus je za nas, jer nas je ljubio, nosio je teški Križ. Kad nekomu vjerujemo i kad se odlučimo ići za njim, želimo ga i do kraja upoznati. Nalazimo se u vremenu koje se u Crkvi naziva Korizma. Korizma traje 40 dana, jer je Isus u pustinji postio i molio 40 dana i tako se pripremao da zanas nosi teški Križ. Na križu nas je sve predao svojoj majci zato je ona naša majka. Kako je to bilo upoznajmo pobliže iz ovog kratkog filma. Isusov križni put.
Film – Križni put u vrijeme pandemije
Križni put u vrijeme pandemije - YouTube
Isus nas sve voli i za nas mu nije bilo ništa teško učiniti. Koliko mi volimo druge i što smo spremni u ovoj korizmi učiniti za one koji trebaju našu pomoć i našu ljubav?
Na kraju ovog sata imamo mali prilog i poticaj za činiti dobro kroz Korizmu.
Idemo provjeriti još jednom naše znanje:
Vjerujemo da ste ovo naučili, a sada naučite još i prve tri Božje zapovijedi.
Još jednom razgovarajte sa svojim roditeljima o ovim zapovijedima.
Sada kroz korizmu zamolite roditelje da se prijavite na svetu misu bar jedan put kad se moli put križa tako da i vi možete moliti s crkvenom zajednicom i hoditi za Isusom od postaje do postaje.
Molitva za kraj
Dragi Bože, mi se nalazimo kod kuće i znaš da ne možemo u školu. Koronavirus je opasan, ali mi ga se ne bojimo jer znamo da ćeš nam pomoći. Nadamo se da će oboljeli ozdraviti. Pomozi liječnicima koji daju svoje živote i obolijevaju kako bi nama pomogli. Pomozi i medicinskim sestrama koje se trude pomoći bolesnima. Onima koji su oboljeli od koronavirusa donesi hrabrosti kako bi ozdravili. A svima nama daj svoj spas i oprost. Sve što si nam i do sad davao. Mi vjerujemo u kraljevstvo tvoje i ne bojimo se umrijeti, ali želimo što duže živjeti na Zemlji kako bismo se popravili i i pomagali drugima. Molim te svim srcem da svima u ovoj krizi pomogneš, bili oni zli ili dobri, svatko zaslužuje živjeti. Amen.
Slava Ocu i Sinu i Duhu Svetome. Kako bijaše na početku, tako i sada i vazda i u vijeke vjekova. Amen.
Priredila: s. Ana Marija Biško
N.B. Gradivo vjeronauka prođi sa svojim roditeljima.